Templed datganiad i’r wasg rownd gyntaf (gyda chyllid datblygu)

Gallwch ddefnyddio'r templed yma i greu datganiad i'r wasg ar gyfer eich prosiect. Mae'r adrannau a amlygwyd yn egluro pa wybodaeth y dylid ei rhoi ym mhob adran ac mae enghreifftiau wedi'u cynnwys. Dylid rhoi eich gwybodaeth berthnasol eich hun yn lle'r testun mewn cromfachau.

Ar ôl ei llenwi, anfonwch at eich Swyddog Grantiau a Swyddfa'r Wasg yng Nghronfa Dreftadaeth y Loteri Genedlaethol a fydd yn trefnu i'w cymeradwyo ac ychwanegu dyfyniad os oes angen.

# Logos

Rhowch logo eich sefydliad wrth ochr logo Cronfa Dreftadaeth y Loteri Genedlaethol ar frig y dudalen.

# Embargo

Os hoffech i'r stori gael ei chyhoeddi ar ôl dyddiad penodol, gallech gynnwys dyddiad ac amser embargo fel na chaiff y stori ei chyhoeddi’n gynnar.

Peidiwch â’i chyoeddi tan (amser) ar (dyddiad)

# Teitl

Dylai'r teitl adrodd y stori mewn ychydig o eiriau. Osgowch unrhyw beth sy'n rhy greadigol oherwydd efallai na fydd yn esbonio'r grant yn iawn.

**(Enw'r prosiect neu enw'r sefydliad) yn sicrhau cefnogaeth y Loteri Genedlaethol**

**Prif destun**

Dylai’r paragraff cyntaf gynnwys yr holl wybodaeth allweddol am y grant. Pwy sydd wedi’i dderbyn, ble rydych wedi’i seilio, beth fydd y prosiect yn ei wneud a phryd fydd y gwaith yn dechrau/yr adeilad gorffenedig yn cael ei ail-agor. Mae'r seren yn y paragraff yn cyfeirio at y testun perthnasol yn yr adran Nodiadau i olygyddion.

Enghraifft: Cyhoeddwyd heddiw fod (enw'r sefydliad) wedi derbyn cymorth cychwynnol\* o Gronfa Dreftadaeth y Loteri Genedlaethol ar gyfer (enw'r prosiect). Diolch i chwaraewyr y Loteri Genedlaethol, nod y prosiect yw (amlinellu prif nodau'r prosiect).

Mae cyllid datblygu o (swm y cyllid datblygu) wedi'i ddyfarnu gan Gronfa Dreftadaeth y Loteri Genedlaethol i helpu (enw'r sefydliad) i fwrw ymlaen â'u cynlluniau i wneud cais am grant llawn gan y Loteri Genedlaethol ar ddyddiad diweddarach.

Ymhellach i lawr yn y cyhoeddiad, rhowch ddisgrifiad byr o’r prosiect. Osgowch wybodaeth bensaernïol neu wyddonol fanwl. Cadwch at fanteision addysgol a chymunedol sydd o ddiddordeb i bawb ac osgowch jargon. Dylech gynnwys gwybodaeth am gyfleoedd i wirfoddolwyr a’ch staff, cyrsiau/gweithdai hyfforddiant/addysgol, a dysgu sgiliau newydd.

Enghraifft: Nod y prosiect yw gwneud gwaith cadwraeth hanfodol, digido'r casgliadau a’u huno drwy un porth ar y we, gan ganiatáu mynediad cyhoeddus ar-lein i'r casgliadau am y tro cyntaf. Mae rhaglen addysgol wedi'i chynllunio hefyd a bydd yn anelu at gael ei chynnal mewn gwahanol leoliadau yng Nghymru, gyda gwirfoddolwyr yn cael hyfforddiant er mwyn iddynt allu helpu i ofalu am y casgliad.

Ychwanegwch rywfaint o wybodaeth hanesyddol ddiddorol – pam mae’r lle/adeilad/darn yma o’ch treftadaeth mor bwysig?

Enghraifft: Mae'r adeilad yn ganolbwynt i'r gymuned leol ac fe'i defnyddir ar hyn o bryd gan dros 60 o grwpiau cymunedol. Fe'i hadeiladwyd yn 1800 ac fe'i defnyddiwyd at wahanol ddibenion dros y blynyddoedd.

# Dyfyniadau

Ychwanegwch ddyfyniad o’ch sefydliad: cadwch y peth yn fyr, mewn iaith naturiol a brwdfrydig. Anelwch at greu ‘tameidiau sain’ gall y cyfryngau eu defnyddio.

Enghraifft: Wrth sôn am y dyfarniad grant, dywedodd (enw llefarydd y prosiect): "Rydym yn hynod falch ein bod wedi derbyn y gefnogaeth yma diolch i chwaraewyr y Loteri Genedlaethol. Mae'r ganolfan gymdeithasol wedi rhoi lle i'r pentref ar gyfer adloniant byw, cyfarfodydd cyhoeddus a gweithgareddau grŵp mawr am y 100 mlynedd diwethaf, ac mae'n wych gwybod ein bod ni gam yn agosach at ei gadw am ganrif arall."

# Nodiadau i olygyddion

Mae ‘Nodiadau i olygyddion’ yn ffordd ddefnyddiol o gynnwys rhagor o wybodaeth gefndirol am eich sefydliad a Chronfa Dreftadaeth y Loteri Genedlaethol. Dylech bob amser ddefnyddio paragraff Cronfa Dreftadaeth y Loteri Genedlaethol yn union fel y darperir.

## Nodiadau i olygyddion

### Ynglŷn â (enw’r sefydliad)

(Rhowch wybodaeth am eich sefydliad)

**Ynglŷn â Chronfa Dreftadaeth y Loteri Genedlaethol**

\*Mae ceisiadau grant Cronfa Dreftadaeth y Loteri Genedlaethol dros £250,000 yn cael eu hasesu mewn dwy rownd. Mae Cronfa Dreftadaeth y Loteri Genedlaethol wedi rhoi cymorth cychwynnol i’r [project x], sy'n ei alluogi i fwrw ymlaen â'i gynlluniau. Yna, caiff cynigion manwl eu hystyried gan Gronfa Dreftadaeth y Loteri Genedlaethol yn yr ail rownd, lle gwneir penderfyniad terfynol ar y dyfarniad cyllid llawn o £[x].

Gan ddefnyddio arian a godwyd gan y Loteri Genedlaethol, rydym yn ysbrydoli, arwain ac ariannu treftadaeth y DU i greu **newid cadarnhaol a pharhaol** i bobl a bobl a chymunedau, nawr ac yn y dyfodol. [www.heritagefund.org.uk](http://www.heritagefund.org.uk)/cy.

Dilynwch @HeritageFundUK / @HeritageFundCYM ar [Twitter](https://twitter.com/HeritageFundUK), [Facebook](https://www.facebook.com/HeritageFundUK) ac [Instagram](https://www.instagram.com/heritagefunduk/) a defnyddiwch #CronfaDreftadaethyLoteriGenedlaethol #NationalLotteryHeritageFund

# Rhagor o wybodaeth

Ychwanegwch fanylion cyswllt y gall y cyfryngau eu defnyddio i gael rhagor o wybodaeth

## Rhagor o wybodaeth

I gael rhagor o wybodaeth, delweddau a chyfweliadau, cysylltwch â (enw'r person cyswllt) yn (y sefydliad) ar (rhif ffôn a chyfeiriad e-bost).